Forente Armenia

miniatyr|Ararat, som ligger i Tyrkia, sett fra hovedstaden Jerevan. Fjellet symboliserer Vest-Armenia, og ville befinnet seg i et forent Armenia.
Forente Armenia (klassisk rettskrivning: ; reformert rettskrivning: , Miatsial Hajastan), også kjent som Stor-Armenia, er et utvidet Armenia som ville omfattet de geografiske områdene som tradisjonelt og historisk sett er en del av det armenske hjemlandet og hovedsakelig har vært befolket av armenere. Ideen om et Armenia som styrer over de områdene det historisk sett har gjort tidligere, har blitt fremmet av diverse individer og organisasjoner i nyere tid, blant annet den armenske revolusjonsføderasjonen (ARF) og ASALA.

ARFs ide om et forent Armenia dekker Vest-Armenia, Republikken Nagorno-Karabakh, Nakhitsjevan og Javakheti. Nagorno-Karabakh og Javakheti er stort sett befolket av armenere. Vest-Armenia og Nakhitsjevan var derimot tidligere befolket av armenere, men etter folkemordet på armenerne forsvant mye av den armenske befolkningen i Vest-Armenia , mens den armenske befolkningen i Nakhitsjevan ble drevet ut i Nagorno-Karabakh-krigen. I 1919 erklærte den armenske regjeringen, da dominert av representanter fra ARF, at Armenia formelt var gjenforent. ARF rettferdiggjør sine krav på området som Vest-Armenia består av med at det som skjedde i freden i Sèvres, har blitt gjort historisk irrelevant av senere historiske hendelser. Å gjøre Vest-Armenia til et armensk område igjen sees på som det endelige målet for anerkjennelsen av folkemordet på armenerne og den hypotetiske erstatningen Armenia ville mottatt for dette.

Den nyeste armenske irredentist-bevegelsen, Karabakh-bevegelsen, som ble startet i 1988, ønsket å gjenforene Nagorno-Karabakh med det som da var Sovjet-Armenia. Etter den påfølgende krigen, Nagorno-Karabakh-krigen, har hovedsakelig armenske militærstyrker kontroll over mesteparten av Nagorno-Karabakh og de nærliggende områdene, som betyr at Armenia og Karabakh er de facto gjenforent. Visse armenske nasjonalister mener at gjenforeningen med Nagorno-Karabakh er begynnelsen på et forent Armenia.

 Referanser 

 Litteratur 





















Kategori:Armensk politikk